DOLOŽKA ZLUČITEĽNOSTI
návrhu nariadenia vlády s právom Európskej únie

	1.
	Navrhovateľ nariadenia vlády: Ministerstvo pôdohospodárstva a rozvoja vidieka Slovenskej republiky

	
	

	2.
	Názov návrhu nariadenia vlády: Návrh nariadenia vlády Slovenskej republiky o poskytnutí podpory v sektoroch mlieka a bravčového mäsa 

	
	

	3.
	Predmet návrhu nariadenia vlády je upravený v práve Európskej únie:


	
	a) v primárnom práve

Zmluva o fungovaní Európskej únie (Tretia časť, Hlava III Poľnohospodárstvo a rybné hospodárstvo) (Ú. v. EÚ C 202, 7.6.2016),

b)   v sekundárnom práve 

1. Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) 
č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení.
      Gestor: Ministerstvo pôdohospodárstva a rozvoja vidieka Slovenskej republiky.

2. Nariadenie Európskeho parlamentu a Rady (EÚ) 2021/2116 z 2. decembra 2021 
o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. EÚ L 435, 6.12.2021) v platnom znení.
      Gestor: Ministerstvo pôdohospodárstva a rozvoja vidieka Slovenskej republiky.

3. Vykonávacie nariadenie Komisie (EÚ) 2026/1100 z 21. mája 2026 o výnimočných podporných opatreniach v sektoroch mlieka a bravčového mäsa na Slovensku 
(Ú. v. EÚ L, 2026/1100, 22.5.2026) v platnom znení.
      Gestor: Ministerstvo pôdohospodárstva a rozvoja vidieka Slovenskej republiky.


	  
	c) nie je upravený v judikatúre Súdneho dvora Európskej únie.



	4.
	Záväzky Slovenskej republiky vo vzťahu k Európskej únii:


	
	a)
	uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení,

	
	
	
Lehota na prebranie vykonávacieho nariadenia (EÚ) 2026/1100 v platnom znení nie je stanovená. Návrh nariadenie vlády je však nevyhnutné prijať bez zbytočného odkladu, a to s prihliadnutím na potrebu zabezpečiť vyplatenie finančných prostriedkov poľnohospodárom, najneskôr do 30. novembra 2026.



	
	b)
	uviesť informáciu o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001),

	
	
	
V oblasti, ktorú upravuje tento návrh nariadenia, neboli začaté proti Slovenskej republike žiadne z uvedených konaní.



	
	c)
	uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav,

	

	
	
	
Bezpredmetné.



	5. 
	 Návrh nariadenia vlády je zlučiteľný s právom Európskej únie:

     Úplne.

